Valdis Muktupavelas

Valdis Muktupavelas (, g. 1958 m. lapkričio 9 d. Lyvanai) – Latvijos etnomuzikologas, kompozitorius, pedagogas, menotyros daktaras.

Biografija 
1980 m. baigė Latvijos universitetą, įgijo chemiko specialybę, 1983 m. baigė Latvijos konservatoriją. 1996 m. menotyros daktaras.

Nuo 1989 m. Latvijos universiteto, nuo 1999 m. Filologijos ir menotyros fakulteto dėstytojas, nuo 2008 m. Letonikos ir baltistikos skyriaus vedėjas, nuo 2002 m. profesorius. Lietuvos, Estijos, Vokietijos, Suomijos, Norvegijos, Didžiosios Britanijos, Čekijos, JAV universitetų kviestinis lektorius.

Nuo 2002 m. Latvijos nacionalinės kultūros tarybos narys. Tradicinių instrumentų atgimimo pradininkas Latvijoje. Koncertavo daugelyje Europos Šalių, Šiaurės Amerikoje, Australijoje, Indijoje ir Japonijoje. Folkloro ansamblio „Rasa“, veikusio 1988–1998 m. įkūrėjas ir vadovas. „Magnus Ducatus Poesis“ dalyvis.

Mokslinė veikla 
Mokslinių tyrimų sritys – Baltijos instrumentologija, tradicinė ir šiuolaikinė kultūra, prūsistika.

Bibliografija 
 Liaudies muzikos instrumentai Latvijos TSR teritorijoje (Tautas mūzikas instrumenti Latvijas PSR teritorijā), 1987 m.
 Instrumentologija, Tradicinė ir populiarioji muzika {Mūzikas instrumentu mācība. Tradicionālā un populārā mūzika), Riga: Musica Baltica, 1997 m.
 Pasaulio muzika, su B. Avramecu, Vilnius: Kronta, 2000 m.
 Kuoklės ir kuokliavimas Latvijoje (Kokles un koklēšana Latvijā/The Baltic Psaltery and Playing Traditions in Latvia), 2009 ir 2011 m.
 Liaudies muzikos instrumentai Latvijoje (Tautas mūzikas instrumenti Latvijā), 2017 m.

Kūryba 
Svarbiausi muzikos kūriniai
 Keltininkas, Pontifex / Parcēlājs, oratorija 2005 m.
 Garsų miško misterija, Skaņumeža mistērija, 2008 m.

 Muzika dokumentiniams kino filmams
 Latvija. Laukinė gamta tarp Rusijos ir Rygos (Lettand. Wildnis zwischen Russland und Riga), režisierius U. Cekulis ir B. Stoepel, 2005 m.
 Dina, režisierius P. Krilovas, 2005 m.
 Lietuva – Europos žalioji širdis (Litauen – grünes Herz Europas), režisierius V. Abolas ir U. Cekulis, 2008 m.).

Albumai
 Lettonie. Musiques des rites solaires, 1995 m.
 Dūdas Latvijā, 2000 m.
 Valdis Muktupaveis. Kokles, 2002 m.
 Vairas dziesmas, 2008 m.

Įvertinimas 
 2001 m. – Gedimino 5 laipsnio ordinas

Šaltiniai

Nuorodos 
 Valdis Muktupavels. Asmeninis tinklalapis 

Latvijos muzikai
Etnomuzikologai
Latvijos pedagogai
Baltistai
Muzikos instrumentų gamintojai